થોડા દિવસમાં એક માણસ એક તરતની વ્યાએલી ઘરડી ભેંસ લઈને બહાર ગામ જતો હતો તે આવ્યો . એણે વાત વહેતી મૂકી કે કોઈ ઘરાક હોય તો મારે આ ભેંસ ફક્ત વિસ રૂપિયામાંજ વેંચી નાખવી છે . ભોગા ભગતને કાને આ વાત આવી , એણે ભેંસ તુરત ખરીદી લીધી અને પોતાની ઘરવાળી ભોગલીને દેખાડી જો આ ભેંસ ફક્ત વિસ રૂપિયામાં લીધી છે . આપણે ઘરની ભેંસ વેંચી એના સો રૂપિયા બચી ગયા . હમણાં આ ભેંસ પાશેર દૂધ આપે છે . પણ પછી આપણે ખોરાકી કરીશું એટલે દુધે ચડી જશે . અને આ પાડી છે ઈને કોઈ ન જાણે ઇમ જમાલીયા કસાઈને બાર આનામાં આપી દેશું , એટલે દૂધ આપણું અંગતનું થઇ જશે . ભોગલીએ ભેંસ જોયા પછી ઊંડો નિસાસો નાખ્યો . અને અફસોસ વ્યક્ત કરતાં બોલી કે આ ભેંસ ઘરડી છે . ઈને ગમે એટલું ખવડાવો તોય એનું દૂધ પાશેરમાંથી અર્ધો શેર થવાનું નથી . ભોગાએ ત્રણ ભાર કપાસિયા પોતાની ભેંસ કે જે પોતે વેંચી નાખેલી . એને ખાવા માટે ખરીદેલા એ બધા કપાસિયા આ ઘરડી ભેંસ ખાઈ ગઈ . પણ એનું દૂધ પાશેરમાંથી અર્ધો શેર થયું નહિ , પછી કોકની સલાહ માનીને